Sagunt acollirà per segon any consecutiu les jornades de tecnificació de la Real Federación Española de Balonmano
31 d’octubre 2018

![](/media/quei1g44/_00_c_alcaldetecnificacion_01.jpg)  

Este dimecres, 31 d'octubre, s'ha presentat en el Saló de Plens de l'Ajuntament les jornades de tecnificació de la Real Federación Española de Balonmano (d'ara endavant R.f.e.bm), que se celebraran a Sagunt per segon any consecutiu. Així, quaranta esportistes, d'entre quinze i setze anys, es donaran cita en les instal·lacions esportives de la localitat durant dos intensos dies d'entrenaments.

  

La finalitat d'esta activitat és la búsqueda de joves talents per tot el panorama nacional que puguen nodrir les seleccions nacionals en les seues diferents categories durant els pròxims anys. D'esta forma, durant dos dies els esportistes estaran sota les ordres dels tècnics/a de l'Àrea Tècnica de la R.f.e.bm., en coordinació amb els instructors esportius de la Federación de Balonmano de la Comunidad Valenciana.

  

L'esdeveniment ha comptat amb la presència de l'alcalde de Sagunt, Quico Fernández, el regidor d'Esports, Miguel Chover, el president del Fertiberia Port Sagunt, Juan José Bataller, el president del Club Balonmano Morvedre, Jesús Amores, el gerent de la Federación de Balonmano de la Comunitat Valenciana, Miguel Ángel Valero, el seleccionador Abs. Masculí i Director Tècnic de la RFEBM, Jordi Rivera, i el seleccionador Abs. Femení, Carlos Viver.

  

![](/media/hmvevbqu/_00_c_chovertecnificacion.jpg)  
  
  

"**Esta és la ciutat de l'handbol, ací es respira hándbol per totes parts i per a nosaltres és un vertader orgull que hui estigueu ací**", ha expressat Miguel Chover, regidor d'Esports, que, a més, ha donat la "**benvinguda formalment als quaranta xics i xiques que participaran en esta concentració**" i també s'ha dirigit als tècnics que valoraran el treball dels joves esportistes, ensenyant-los alhora "**educació, comportament i solidaritat, que és el que també motiva este esport d'equip**".

  

Per la seua banda l'alcalde de Sagunt, Quico Fernández, s'ha mostrat orgullós que esta concentració esportiva torne a tenir com a escenari a Sagunt. "**Esta és una ciutat oberta a la cultura i a l'esport"**, ha afirmat. Fernández ha recordat que este és un esport que aconseguix molts èxits en la ciutat perquè és el que "**més gent, de manera col·lectiva, practica**". A més, ha afegit que estes jornades contribuïxen a crear una bona imatge de la ciutat i ha declarat que "**sempre tindreu les portes obertes**".

  

A través del treball en pista, anàlisi de vídeo i ponències formatives, els joves aprendran nous procediments de treball per a adquirir en el seu dia a dia, on també els seleccionadors de la Comunitat Valenciana acudiran per a poder presenciar in situ altres fórmules de treball.

  

Així mateix, a les 19:30 hores en el Pavelló Internuclis s'ha realitzat una foto de família amb tots els esportistes dels dos clubs de la localitat, així com els esportistes que formaran part d'esta jornada.

  

![](/media/awsc3ew0/_00_c_jornadastecnificacion_03.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-acollira-per-segon-any-consecutiu-les-jornades-de-tecnificacio-de-la-real-federacion-espanola-de-balonmano/ "Facebook")
*   [](http://twitter.com/share?url=https://aytosagunto.es/va/actualitat/sagunt-acollira-per-segon-any-consecutiu-les-jornades-de-tecnificacio-de-la-real-federacion-espanola-de-balonmano/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acollira-per-segon-any-consecutiu-les-jornades-de-tecnificacio-de-la-real-federacion-espanola-de-balonmano/ "Linked In")
*   [](mailto:?body=https://aytosagunto.es/va/actualitat/sagunt-acollira-per-segon-any-consecutiu-les-jornades-de-tecnificacio-de-la-real-federacion-espanola-de-balonmano/)